
Republika Hrvatska
Trgovački sud u Varaždinu
Varaždin, Braće Radić 2


				 
                                                                                                  Poslovni broj: 3 St-74/2012-636



Trgovački sud u Varaždinu, po sucu toga suda Jasni Lekić, kao stečajnom sucu, u stečajnom postupku nad stečajnim dužnikom  METEOR GRUPA d.o.o. u stečaju, Varaždin, Optujska 12, OIB: 09637080512, na temelju rješenja o prodaji broj St-74/12-153 od 15. srpnja 2013. godine, a u skladu s odredbom čl. 164. st. 4. Stečajnog zakona, dana 16. listopada 2017. godine donio je slijedeći

ZAKLJUČAK O PRODAJI
17. JAVNA DRAŽBA

I/ Određuje se prodaja nekretnine stečajnog dužnika u stečajnom postupku sukladno čl. 164. st. 3. Stečajnog zakona i to: 

· Nekretnina čkbr. 3663, oranica u mjestu površine 568 m2, upisana u z.k.ul. 4246 k.o. Varaždinske Toplice, po početnoj cijeni od  14.049,36  kn. 

Razlučni vjerovnik je Žepoh d.o.o. Zagreb, Remetinečka cesta 7. 

II./ Nekretnina će se prodati na usmenoj javnoj dražbi. Sedamnaesto ročište za prodaju održat će se dana 29. studenog 2017. godine, u zgradi Trgovačkog suda u Varaždinu, soba 226/II, s početkom u 13,15 sati. Ročište će se održati i ako na njemu sudjeluje samo jedan ponuditelj.

III./ Ovaj zaključak o prodaji objavit će se na e-Oglasnoj ploči Trgovačkog suda u  Varaždinu, jednom od javnih glasila u Varaždinskoj županiji, na web stranicama Hrvatske gospodarske komore i na web stranicama Visokog trgovačkog suda Republike Hrvatske.

IV./ Uvjeti prodaje:
1. Nekretnina iz točke I. ovog zaključka prodavati će se pojedinačno po utvrđenoj početnoj cijeni i ispod te cijene se na sedamnaestom ročištu za dražbu ne može prodati.
1. Sve poreze i pristojbe u vezi s prodajom nekretnina snosi kupac.
1. Kao ponuditelji na dražbi mogu sudjelovati samo osobe koje najkasnije do 28. studenog 2017. godine uplate jamčevinu u iznosu od 10 % od početne prodajne cijene nekretnine za koju žele licitirati, na račun sudskog depozita Trgovačkog suda u Varaždinu prema IBAN konstrukciji broj HR4023900011300002754 (u elektroničkom nalogu za plaćanje), ili HR40 2390 0011 3000 0275 4 (u nalogu za plaćanje na papirnatom obrascu), s pozivom na broj spisa St-74/12 i dokaz o tome predoče stečajnom sucu prije početka dražbe. Kupcu nekretnine jamčevina se uračunava u kupoprodajnu cijenu, a ostalima se vraća  odmah nakon zaključenja javne dražbe.
1. Jamčevinu nisu dužni položiti razlučni vjerovnici.
1. Kupac je dužan uplatiti kupovninu u roku od 30 dana od dana pravomoćnosti rješenja o dosudi nekretnine, na račun sudskog depozita navedenog u točki 3. uvjeta prodaje ovog zaključka. Ako kupac u tom roku ne položi kupovninu, smatrat će se da je odustao od kupnje, a iz položene jamčevine namirit će se troškovi nove prodaje i naknaditi razlika između kupovnine postignute na prijašnjoj i novoj dražbi. Ako bude više ponuditelja, sud će u rješenju o dosudi odrediti  da će se nekretnina dosuditi i kupcima koji su ponudili nižu cijenu, redom prema veličini cijene koju su ponudili, ako kupac koji je ponudio veću cijenu ne položi kupovninu u zadanom roku. U tom slučaju  sud će donijeti posebno rješenje o dosudi svakom slijedećem kupcu koji je ispunio uvjete da mu se nekretnina dosudi, u kojem će odrediti rok za polaganje kupovnine. 
1. U rješenju o dosudi nekretnine sud će odrediti da se nakon pravomoćnosti toga  rješenja i nakon što kupac položi kupovninu, u zemljišnim knjigama upiše pravo vlasništva na dosuđenoj nekretnini u korist kupca, te brisati prava i terete na nekretnini koji prestaju njezinom prodajom.
1. Prodaja se provodi po načelu „viđeno-kupljeno“, što isključuje sve naknadne prigovore kupca.
1. Zainteresirane osobe mogu razgledati nekretninu koja je predmet prodaje uz prethodni 
dogovor sa stečajnom upraviteljicom na broj 098 1863 124.	


Varaždin, 16. listopada 2017.


									Stečajni sudac:

								             Jasna Lekić


                                                                                      

POUKA O PRAVNOM LIJEKU:

Protiv ovog zaključka nije dopuštena žalba.



DNA: 
1. Stečajna upraviteljica Nevenka Golubić, dipl. oec., Štefanec Marof 27, Štefanec, 42202 Trnovec Bartolovečki
1. ŽDO Varaždin, građansko-upravni odjel
1. ŽEPOH d.o.o. Zagreb, Horvatova 80, 10010 Zagreb
1. e-Oglasna ploča suda

